BUCOVINA, PAMANT ROMANESC 

de VASILE IASINSCHI, 


Nedreptatea făptuită de guvernul Cancelarului Kaunitz din Vie- 
na la 1775 cu răpirea a 10.442 km a din pământul Moldovei, în 
timpul domniei lui Grigore Ghidai Vodă, a rămas o mare rană 
pe trupul Neamului, ce s’a adâncit şi întins tot mai mult în 
acei 143 de ani de continuă vrăjmăşie şi de brutală vitregie, cu care 
ne-a tratat stăpânirea habsburgică, permiţând şi favorizând aşeza¬ 
rea oricărui nepoftit pe cea mai frumoasă şi mai sfântă parte a 
ţarinei străbune. 

Conştiinţa poporului s’a manifestat contra) acestei fărădelegi 
prin răzvrătiri şi nemulţumiri profunde, de la Domnul Ţării şi 
boieri până la preoţi învăţători, călugări şi ţărani. Nici o fiinţă 
nu s’a găsit de partea năvălitorului, nkd un suflet de Român nu s’a 
înscris pe pagina trădării. 

Grigore Ghica Vodă a cărui dramă sufletească ia durat trei 
ani, a fost în cele din urmă ucis hoţeşte la Iaşi în conacul Beilicu- 
lui, iar capul i-a fost trimis la Constantinopol, drept mărturie a 
crimei ordonate, pentru vina de a nu fi încetat să protesteze şi 
să-şi reclame brazda înstrăinată. 

Bucovina a rămas grădina pământului românesc; este leagănul 
cu cele mai de preţ odoare istorice; partea cu natura cea mai bo¬ 
gată, cu clima cea mai prielnică, cu trecut de vitejie şi credinţă, 
cu prezent de tragedie şi sângerare grea. 

Istoria şi viaţal viitoare a României nu pot fi concepute în afară 

de ea, întreagă, dela Nistru la Dorna şi deia Cexeumş la Moina. 

Dacă după răpirea dela 1775 nimeni n’a renunţat La ideia Uni¬ 
rii, cum s’ar putea să îndrăznească vreunul a se resemna privind 
monstruosa ciuntire de azi a acestui pământ, despre care profesorul 
Simion Mehedinţi spune, că “cine pleacă din Bucovina spre partea 
de jos a Ţării, se pare că iese dintr’un palat şi coboară într’o curte 
largă”, socotind-o alături de Maramureş “vatra cea mai veche fi 
mai curată a neamului carpatic”? La umbra monumentelor ei s’au 
odihnit şi întărit toate generaţiile călătoare în pelerinajul ce fiecare 
l-a făcut, tăind perspective viitoare, din orizonturile cu graniţe ar¬ 
tificiale. 

Bucovina prigonită, invadată, dispreţuită, ajunge să aibă via¬ 
ţă autonomă în cadrul Imperiului austro-ungiar sub influenţa fră¬ 
mântărilor europene din anul 1848; dar conştiinţa dreptăţii supre¬ 
me, a realipirei în hotarele Moldovei, n’a adormit nici o clipă, şi 
contactul boerilor hurmuzăcheşti şi al altora cu personalităţi mol¬ 
dovene, basarabene şi transilvănene în acest timp a întărit cu atât 
mai mult sentimentul de luptă pentru unitatea românească. La 
Cernăuţi şi Cernauca se întâlnesc protagoniştii Unirii şi Libertăţii 
Neamului. Prezenţa lui Mihail Cogălniceanu, Alexandru Ion Cuza, 
Costache Negri, Vasile Alecsandri, Gheorgbe Batiţ, Aron Pumnul, 
T. Cipariu ş. a. este de mare folos sforţărilor boierilor români ca 
să realizeze autonomia Bucovinei. Este a doua oară când pe pă¬ 
mântul ei se încheagă legături de prietenie cu consecinţe importante 
între conducători din Ţara liberă şi partea ei înstrăinată. Prima dată 
a fost la 1821 când Moldoveni în număr mare, nemulţumiţi cu ete- 
ria grecească, s’au refugiat la Suceava şi Cernăuţi, între cari şi 
Mitropolitul Veniamin Costache. 

0 deosebită semnificaţie are memoriul cu cate o delegaţie de 
Români cemăuţeni pleacă la Viena în August 1848, în care cereau 
crearea unui stat naţional român în hotarele vechii Dacii sub dom¬ 
nia unui membru al dinastiei habsburgice. 

In Bucovina deci s’a precizat ideia Unirii celei mari cu prilejul 
prezenţei unioniştilor moldoveni, luptători pentru Unirea Principa¬ 
telor şi a Transilvănenilor, apărători ai libertăţii Neamului, după 
Strălucita adunate dela 3/15 mai 1848 pe Câmpia de lângă Blaj. 

Din această fericită întâlnire şi din volbura frământărilor po¬ 
litice ale anului acesta apare la Cernăuţi gazeta “Bucovina”. Arti¬ 
colele fraţilor Hurmuzache, colaborarea lui Vasilie Alecsandri, Alecu 
Russo, Georghe Sion, Gh. BaTiţiu, Laurian, Aron Pumnul, etc., 
dau acestei publicaţii caracterul de unitate culturală şi politică, ceea 
ce nu s’a întâmplat până la această dată nicăieri pe pământ ro¬ 
mânesc. In gazeta “Bucovina” se putea scrie ce nu era permis nici 
în Moldova, din cauza cenzurei instituită de Mibai Sturza, nici în 
Ardeal unde presa românească fusese desfiinţată. Aici se turnau în 
forme precise gânduri şi principii care se vărsau în marele fluviu 
al renaşterii româneşti format din unitatea culturală a tuturor Ro¬ 
mânilor. 

In vremuri bune ca şi în VTemuri grele, Românii au, deţinut pri¬ 
matul spiritual în Bucovina. Acest primat spiritual al Românilor 
na îndrăznit să-l ofenseze nici o minoritate, nici nemţii , nici 
toate la un loc; nimeni ria încercat să-şi însuşească preroga¬ 
tive dincolo de o realitate ce transpiră din toate colţurile aces¬ 
tui pământ. Am fost înfrânţi în domeniul economic, am fost depă¬ 
şiţi ca număr, dar nu în spirit, în demnitate, în bogăţia minţii, în 
mărinimia sufletească, în capacitatea de creaţie. Este mare deose¬ 
birea între ce valori intelectuale, ce talente creatoare au dat Româ¬ 
nii în raport cu celelalte naţionalităţi din Bucovina. Urmărind bi¬ 
bliografia lucrată de d-1 Vianor Bendescu şi apărută în revista 
“Orizonturi” din anul 1952, ne putem da seatna cât au produs Ro¬ 
mânii bucovineni; şi aici au fost înşirate numai o parte din autori 
şi lucrări. 

Intre punctele din “Petiţiunea Ţării”, dela 20 Mal 1848, către 
guvernul din Viena s’a aprobat, pe lângă independenţa Bucovi¬ 
nei cu titlul de ducat în cadrul provinciilor imperiului austriac, 
ca urmare a nouii Constituţii, catedra de limba şi literatura ro¬ 
mână la liceul de stat din Cernăuţi şi numirea la 28 Febr. 1849 a 
lui Aron Pumnul ca profesor titular. 

De aici, dela această catedră, porneşte un val de sănătate 
morală şi naţională, înfiriparea organismului nostru social, cu 
toate colonizările sistematice de străini ce continuă încă mulţi 
ani după 1869, când s’a terminat construcţia liniei ferate Cer- 
năuţi-Iţcani, Ioan G. Sbiera, titularul de mai târziu a acestei 
catedre, elev a lui Aron Pumnul, odată cu Mihai Eminescu, a 

spus că elevii români la ora de limba şi literatura română "erau 
hrăniţi cu scumpul şi dulcele lapte al Românismului". 'Afirmaţia 
aceasta face dovada altei verigi din lanţul conştiinţei naţionale, 
care a servit pentru revoluţia spirituală şi formarea elitei inte¬ 
lectuale, de mare greutate în cumpăna anilor următori. 

înfiinţarea a doulă licee, unul la Suceava în 1860, iar altul la 
Cernăuţi în 1862, cu limbă de predare germana, în afafiă, de ro¬ 
mână şi religie, subvenţionate în întregime de Fondul religionar 
sunt alte câmpuri de însămânţare cu elemente dela sate şi peri¬ 
feria oraşelor. Liceului dela Suceava i s’au adăugat clase para¬ 
lele româneşti în care aproape toate obiectele erau predate în 
limba română. Abundenţa de elevi din toată Bucovina a fost aici 
atât de mare, că s’a simţit nevoia ca paralela românească să fle 
împărţită, în două începând cu anul 1906; pentrucă în 1905 frec¬ 
venţa atinsese cifra de 81 de elevi în clasa I-a. 

“Studinţii” dela început adidă între 1860 şi 1904 au avut greu¬ 
tăţi mari, ca fii de săteni, cu limba germană. Mulţi dintre ei 
după 2-3 clase se întorceau la coarnele plugului, iar alţii mai 
perseverenţi şi cu mal multă putere de iniţiativă treceau in Ar¬ 
deal sau în Moldova unde-şi continuau setea dorului de carte. 
Intre aceştia din urmă amintim pe poetul Vasile Bumbac, aca¬ 
demicianul Simion Florea Marian, filologul Burlă, pictorul Epa- 
minonda Bucevschi, cel mai mare cuvântător pentru popor, pro¬ 
fesorul Ion Zela Codreanu şi mulţi alţii. Aceştia prin legăturile 
noi ce şi le-au creiat, prin lumea nouă de care s’au apropiat, au 
cunoscut şi învăţat multe noul elemente, pe care le-au pus mai 
târziu în slujba ideii de unitate românească. Cine a cunoscut 
vreodată biblioteca lui Simion Florea Marian sau a citit în ochii 
lui aspri văpaia dragostei de neam sau a sorbit vorba lui de preot 
şi apostol plină de înţelepciune şi convingere, şi-a putut da sea¬ 
ma de toată frământarea unei epoci ieşită din faşă,, care evolua 
către mSărire, împlinire şi bucurie. 

Societăţi culturale, de binefacere, întreprinderi comerciale cu 
substrat spiritual, asociaţii de citire, secrete, internate şi burse, 
şezători publice şi private, toate se întâlneau pe acelaş drum. 
Era deajuns ca acest tineret şi profesorii lui dă treacă, din timp 
în timp, pe lângă ruinele Cetăţii întemeiată de Petru Muşat, 
mărită, şi întărită de Ştefan cel Mare, locuită de atâţia Voevozi 
şi Domniţe din timpuri trecute, ca duplă o lecţie—pretext de is¬ 
torie, geografie, sau ştiinţe naturale-să ajungă pe cărările Poenii, 
de unde privirile fiecăruia cuprindeau şesul tăiat de drumul ce 
duce la Bucureşti, iar gândurile luau aripi să înconjoare toată 
moşia românească, “dela Nistru până. la Tisa”. 

Cemăuţul şi Suceava au fost două mari centre de cultură. 

care au format elita conducătoare a Ţării de Sus, până, la Unire; 
la ele putem adăuga Rădăuţul, Câmpulungul, Şiretul şi Storoji- 
neţul. Cemăuţul însă rămâne centrul de simţire şi gândire, de 
acţiune şi conducere a toată suflarea românească. Prin Cernă¬ 
uţi, inima Bucovinei, am putut ţine pas cu evoluţia spirituală 
din Principate, cu cea din Basarabia şi Transilvania, Aici era 
concentrată intelectualitatea Bucovinei, Aici ia fiinţă, in anul 
1862, “Reuniunea română de leptură”, care după trei ani se 
numeşte “Soţietatea pentru literatura şi cultura română in Bu¬ 
covina” sub preşedinţia lui Gheorghe Hurmuzachi, Ea dispune 
de-un organ de publicitate, “Foaia Soţietăţii pentru literatura şi 
cultura română in Bucovina”, In coloanele ei se înfrăţesc din 
nou condeiele moldovenilor, basarabenilor, transilvănenilor şi 
bucovinenilor. Ba mai mult, în această revistă apăreau cores¬ 
pondenţe din toate părţile locuite de români. Aici işi publică 
Vasile Alecsandri poezia sa “Dulce Bucovină”. Aici scriu Costache 
Negri, Iacob Negruţi, Gheorghe Sion, Alecu Russo, I. G, Sbiera, 
Vasile Bumbac, Dimitrie Petrino, etc. 

Această manifestare de unitate românească realizată la Cer¬ 
năuţi presupune o stare de spirit generală, rezultată din împle¬ 
tirea voinţii pentru marele ideal al Unirii tuturor Românilor. 
Unirea Principatelor la 24/1 1859 a rămas un exemplu şi un 
îndemn peste ce mustea în sufletul vizionarilor de pretutindeni. 
Acest fapt de-o covârşitoare importanţă istorică a avut un efect 
transcendental in toate ţinuturile româneşti. Merită să repro¬ 
ducem bucuria lui Alexandru Hajdău, tatăl lui Bogdan, care 
transmite cu acest prilej, al Unirii Principatelor, următoarea 
telegramă: Urări de bine din partea Basarabiei pentru care 
sunt scumpe şi pline de însemnare viitoarele destine ale Româ¬ 
niei unite. Patria mamă. 

Relaţiile stabilite la Cernăuţi în anii 1348 şi 1849, precum 
vedem, n’au fost întrerupte. Manifestarea sentimentelor de 
frăţietate s’a produs în diferite rânduri şi sub forma cea mai 
utilă marelui ideal, care parţial a luat trup prin alegerea unui 
singur Domn, in amândouă Principatele, Moldova şi Valahia. 
Faptul Unirii contribuie la noi impulsuri. Odată cu înfiinţarea 
“Societăţii pentru cultura şi literatura poporului român in Bu¬ 
covina”, în perioada de timp dela 1862 până la 1875, reprezen¬ 
tanţii generaţiei de precursori ai unităţii neamului zoresc mai 
departe pe linia deşteptării naţionale, a organizării, a idealului 

Momentul de acum l-a reprezentat în mod strălucit boieri¬ 
mea bucovineană, încă înainte de 1848, influenţată de principi¬ 
ile democratice ale timpului ce-au râsbătut din apus. Cultura şi 
răspândirea cunoştilnţelor despre trecutul neamului despre ac- 

tivitatea prezentă şi despre planurile pentru ziua de mâine, au for¬ 
mat preocupările celor aleşi să, cheme la viaţă masele populare. De 
îndată ce s’au ridicat elemente noi dela sate, crescute în duhul 
dragostei de neam, ele au putut prelua o moştenire frumoasă 
ca activitate, program şi ideal, fundată însă pe realităţi aspre şi 
primejdii ce ameninţau justiţia şi onoarea poporului român din 
Bucovina. 

In anul 1875, la o sută de ani dela răpirea Bucoviniei, se înfi¬ 
inţează Universitatea din Cernăuţi, cu scopul să fie ultimul 
bastion al germanismului spre sud-estul european. Nu se poate 
nega valoarea ei intelectuală şi instructivă, dar ţelul pentru care 
a fost fundată nu şi l-a ajuns. De-o spiritualitate care să atra¬ 
gă în sălile de cursuri ale facultăţilor auditoriu şi tineret ca 
nişte faruri de lumină dătătoare de viaţă, nu poate fi vorba. In 
afară de facultatea de teologie, care datorită profesorilor români 
a evoluat până a fi respectată şi cercetată de tot sudestul euro¬ 
pean, în afară de catedra pentru limba şi literatura română, 
celelalte aveau un interes limitat pentru noi românii. In general 
însă ne-a folosit şi este corect să recunoaştem că de aici au răsă¬ 
rit cea mai mare parte din elita conducătoare a Bucovinei. Aici 
a deprins studenţimea română s&-şi dea bine seama ce adversari 
au înconjurat neamul nostru, cu gând de exterminare. 

Serbările de inaugurai^ a Universităţii din Cernăuţi coincid 
cu prăznuirea la Iaşi a doliului pentru pierdereai Bucovinei şi moar¬ 
tea Voevodului Grigore Ghica. Comitetul societăţii academice “Ar- 
boroasa” trimite primarului de Iaşi o telegramă “din partea detrun- 
chiată a vechii Moldove”, abţinându-se în acelaş timp dela serbă¬ 
rile de inaugurare a Universităţii, la care fusese invitat. Acest act 
de conştiinţă şi atitudine românească este pedepsit imediat. Ciprian 
Porumbescu, Constantin Morariu, Zaharia Voronca, Orest Popes- 
cu şi Eugen Sireteanu sunt acuzaţi de înaltă trădare şi condamnaţi 
la înohisoare, iar Societatea academică “Arboroasa” este desfiin¬ 
ţată. Locul ei l-a luat societatea academică “Junimea” al cărei prim 
preşedinte a fost Dimitrie Onciul, savafntul de mai târziu, care a 
clădit fundamente noi în domeniul cercetărilor istorice şi a descifră¬ 
rilor trecutului românesc. La evoluţia progresului în Bucovina con¬ 
tribuie, pe lângă ce s’a amintit până acum, şi trupele de teatru so¬ 
site de dincolo de “cordun“ a doamnei Fany Tardini, a lui Pas- 
caly şi Matei Milo. Iată din nou şi de altă natură, sprijinul spiri¬ 
tual ce ne vine din vechiul Regat. Importanţa acestOT reprezentări 

teatrale se vede din afirmaţia lui Alecu Hurmuzachi în “Foaia So¬ 
cietăţii”, unde scrie oă “toată învăţătura noastră în decursul celor 
8 ani de zile din lideu n’a avut o influenţă asupra desvcltării noastre 
ca acest teatru”. De pe urma acestor manifestări culturale, gustul 
pentru teatru s’a întins în toate oraşele Bucovinei, iar societăţile 
studenţeşti—după “Junimea” s’a întemeiat şi “Academia ortodo¬ 
xă”—l-au popularizat şi la sate. Acest fapt a contribuit la o mai 
profundă înţelegere a ţăranilor pentru carte şi, indirect, a fost un 
îndemn mai mult ca să-şi dea fiii la învăţătură. 

Generaţia de intelectuali, care s’a ridicat sub privegherea şi pilda 
boierilor patrioţi, continuă legăturile cu România nouă, indepen¬ 
dentă şi suverană. 

După profesorul Traian Brăileanu care judecă evoluţia socie¬ 
tăţii bucovinene prin prisma ştiinţei sociologice, acţiunea boierimii 
formează faza întâia terminată la 1866 cu memoriul lui Eudoxiu 
Hurmuzachi, prin care cere să se revie asupra hotărîrii dela 1860 
de a se subordona din nou Bucovina administraţiei gialiţiene. No¬ 
bilimea stăpânită de spiritul vremii şi în perfectă unitate de vederi 
cu mişcarea de redeşteptare din Principate, şi-a încheiat frumos 
misiunea. Urmează fafea a doua, cea critică, reprezentată prin Mihai 
Teliman corespunzătoare dincolo de Moina cu acţiunea lui Mihai 
Eminescu. Faza a treia şi ultima înainte de Unire, o vom însemna-o 
mai târziu. 

Fondul religionar al Bisericei din Eparhia Bucovinei dispunea 
după secularizare de-o avere enormă. Dacă aceasta a fost folosită 
adeseori într’o măsură nelimitată de către guvernator pentru in¬ 
terese austriace împotriva statutului legal, ea a ajutat şi desvoltarea 
culturii şi conştiinţei româneşti, când în fruntea Bisericii se găsea 
câte un mare chirfalrh, pentrucă din averea Fondului religionar 
erau întreţinute toate şcolile şi bisericile din Bucovina cu învăţători 
şi preoţi, cu văduve şi orfani, pe lângă ce clădea în cadrul Eparhiei 
sau dăruia trebuinţelor imperiale. 

Dintre chiriarhi merită să fie amintit Mitropolitul Silvestru 
Morariu, care prin valoarea lui morală şi intelectuală, prin abne¬ 
gaţia şi vrednicia sa teologală, prin talentul său de scriitor şi păstor 
s’a adeverit să fie, după răpirea Bucovinei, cel mai strălucit condu- 



BUCOVINA, PAMANT ROMANESC 


201 


cător spiritual al sufletelor de Români din aceaistă parte a Moldo¬ 
vei. Capacitatea şi autoritatea sa au fost respectate de toţi, în toate 
domeniile de activitate româneg^să. N’a rămas niciun colţ de ţară 
pe unde să nu fi călcat piciorul său; şi el nu s’a rezumat numai la 
formale vizite canonice. Faţă de autoritatea civilă şi militari a avut 
permiatnent atitudinea unui prinţ. Toţi i se închinau şi-i recunoşteau 
acestui fiu de ţăran domnia şi mărirea. El este fundatorul revistei 
preoţeşti “Candela”, la care au colaborat cei mai învăţaţi teologi ai 
fataultăţii din Cernăuţi. Pe vremea păstoriei acestui Mitropolit cu 
caracter de perfecţiune umană, conştiinţa românească era în plină 
fierbere. Mitropolitul Silvestru Morariu a ştiut să-i dea cuvenita 
amplificare şi prin impulsul său să-i întărească potenţialul ce-şi 
avea izvorul de sănătate la sate. 

Paralel cu acţiunea din Vechiul Regat, a revistei “Semănătorul”, 
condusă mai întâi de Alexandru Vlahuţă şi Gheorgbe Coşbuc, apoi 
de A. C. Popovici şi N. Iorga, apar în toate provinciile româneşti 
subjugate organe d!e publicitate ce-şi contopesc creaţiile spirituale 
într’o unică forţă, a unităţii în gând şi inimă, premergătoare aceleia 
politice. 

Revista “Luceafărul” editată de Octavian Goga şi Octavian Tăs- 
lăuanu dela Sibiu, “Cuvânt Moldovenesc” a lui Palntelimon Halipa 
la Chişinău, “Junimea Literară” sub direcţia lui Iancu Nistor şi 
Georghe Tofan la Cernăuţi; aceste şi alte lumini ce s’au aprins în 
exigenţele naţionalismului românesc. Importanţa revistei “Junimea 
Literară” în pregătirea spiritualităţii care să lumineze cărarea ge¬ 
neraţiei tinere către izbăvirea sufletului, este decisivă. Paginile acestei 
reviste au fost cinstite de colaborarea prof. N. Iorga, prof. Sextil Puş- 
cariu, Arthur Gorovei, Emil Gârleanu, Cincinat Pavelescu, Vasile Pâr- 
van, Vasile Loichiţă, Ion Dragoslav, etc. Acestor semănători ai ideii 
naţionale le va urma după Unire, cum vom vedea, generaţia războiu¬ 
lui. Acest timp este şi epoca tinereţii lui Iancu Flondor şi a marelui 
neobosit luptător Gheorgbe Popovici (T. Robeanu), poet şi cercetător 
al trecutului, în special în problema dreptului românesc, un suflet de- 
o sensibilitate şi nobleţă deosebită, cu o trăire extrem de puternică. 
In strânsă legătură cu valorile amintite mai sus activează în Cer¬ 
năuţi, ca ziarişti şi scriitori, ardelenii Pompiliu Pipoş, Vflieriu 

Branişte, Bogdan Duică ş. a., toţi urmând steagul Românismului 
pe cărări de munte spre culmea însorită cu privelişti de legendă 
cerească, 

Am văzut până acuma, în câte rânduri Bucovina, si în special 
Cernăuţul, a fost centrul de viaţă spirituală pentru toată Ro- 
mânimea. Aici s’au întâlnit personalităţi, care au lăsat urme 
adânci in viaţa culturală şi politică a Neamului; aici s’a gândit, 
s’a vorbit, s’a scris şi s’au dat lupte până în ultima clipă., înainte 
de Unirea din 1918, pentru dreptatea poporului şi împotriva ace¬ 
lora, cari încercaseră să se transforme în acaparatori ai drep¬ 
tului de a stăpâni. De aici, din Cerntuţi, care deşi a ajuns să 
fie o redută a străinismului, au plecat exemple de concepţie ro¬ 
mânească în problema vajnică a Neamului, a unităţii lui, a trăi¬ 
rii sentimentului naţional într’un cadru de corectitudine exem¬ 
plară. 

In ordinea datelor acelor reuniuni de-o covârşitoare im¬ 
portanţă morală amintim în continuare ziua de 15 August 1871, 
când la Putna are loc serbarea comemorativă a 400 de ani dela 
sfinţirea mănăstirii. Iniţiativa pleacă dela comitetul de condu¬ 
cere a societăţii academice “România Jună” din Viena, la pro¬ 
punerea lui Mihai Eminescu, aprobată de toţi ceilalţi membri, 
Ion Slavici, Th. Stefaneli, Ciprian Porumbescu, Nicolae Teclu, 
Petre Bita. Dacă motivul a fost o comemorare şi forma este 
organizarea unui congres al studenţilor români de pretutinde¬ 
ni, fondul are o traectorie transcendentă prin cuprinderea tre¬ 
cutului, analizarea prezentului şi plănuirea viitorului. 

Ideia aceasta este îmbrăţişată de toată Românimea. Ea răs¬ 
coleşte simţirea şi gândirea bătrânilor în aceeaşi măsură ca şi a 
tinerilor. Scrisoarea lui Dumitru Brătianu publicată în “Româ¬ 
nul” sub titlul “Serbarea dela Putna” este un document edifi¬ 
cator, iar răspunsul lui Eminescu o dovadă strălucit*, de desin- 
teresare şi concepţie spirituală. 

Pregătirea acestei serbări naţionale a întregului neam s’a 
făcut cu ajutorul tinerilor şi bătrânilor, a oamenilor de ştiinţe şi 
de litere, a celor prinşi în politica de toate zilele ca şi a gândi¬ 
torilor pentru decenii înainte. La Putna, cu acest prilej n’au 
fost numai discursuri şi bucurie—relevăm conferinţa istoricu¬ 
lui A. D. Xenopol în numele “Junimii” dela Iaşi care a preluat 
conducerea iniţiativei dela Viena—ci s’au Iluminat adâncurile 
şl s’a unit văpaia inimilor într’un noian de doruri fără cuvânt 
şi-n râu de lacrimi tăcut, când la hora din curtea mănăstirii 
Ciprian Porumbescu a isprăvit cântarea din vioară pentru "Da¬ 
cia întreagă”. (Notăm că acest mare talent muzical a pus pe. 

note “Pe al nostru steag e scris unire” şi “Trei culori cunosc 
pe lume”). Dela Putna, lumea românească încărcată cu duh luat 
dela mormântul Voevodului, s’a împrăştiat nedespărţită. Este 
poate prima dată, după ce Simion B&rnuţiu a proectat la 3/15 
Mai 1848 menirea Neamului pe Câmpia Libertăţii dela Blaj, 
când cei aleşi îşi pun problema pregătirii ceasului sfânt, al 
reintegrării totale după exemplul dela 24 Ianuarie 1859. 

In vara anului 1904 din nou la Putna. Sunt 400 de ani dela 
moartea lui Ştefan cel Mare. Români de pretutindeni, bucovi¬ 
neni din toate clasele sociale şi de toate vârstele aleargă spre 
lăcaşul unde candela vremilor de glorie a Moldovei nu se stin¬ 
ge. La mormântul marelui strateg a lui Hristos, pelerinii îşi 
unesc voinţele pe fundamentul ideii Românismului. Numai sor¬ 
bind din acest izvor nesecat de energie străbună, ne putem 
ridica la nivelul creator de cultură umană şi birui ca naţiune. 

Iniţiativa acestei aniversări este a generaţiei adunate în ju¬ 
rul revistei “Junimea Literară” a “Societăţii pentru Cultura şi 
Literatura poporului român în Bucovina”, a tuturor conştiinţe¬ 
lor care formează, faza treia şi ultima în evoluţia societăţii bu- 
covinene înainte de Unire, aşa curii a fost amintit. Elementul 
motor al acestei perioade, şeful ei cum îl defineşte prof. Traian 
Brăileanu, este Gheorghe Tofan. Dânsul se distinge printr’o 
inteligenţă sclipitoare şi o voinţă neînduplecată, printr’un di¬ 
namism excepţional şi un dar superior de organizare. Profe¬ 
sorul de liceu Gheorghe Tofan, fecundează naţionalismul şi de¬ 
mocraţia în Bucovina, ridicându-le la înălţimea cerută de 
împrejurări. In domeniul doctrinei şi al acţiunei sociale este 
admiratorul lui M. Eminescu şi M. Teliman, şi păşeşte paralel 
cu mişcarea condusă de N. Iorga şi A. C. Cuza în Vechiul 
Regat. 

In 1908, implinindu-se 30 de ani de activitate studenţească 
a Soc. academice “Junimea”, au loc la Cernăuţi frumoase ser¬ 
bări comemorative, la care participă personalităţi culturale de 
pretudindeni; amintim intre cele peste 50 de figuri de scriitori 
pe Dimitrie Onciul, primul ei preşedinte, Nicolae Iorga, Simion 
Mehedinţi, Zaharia Bârsan, St. Iosif, D, Anghel, Sandu Aldea, etc. 

Din iniţiativa studentului Dimitrie Marmeliuc ca secretar al 
“României June” din Viena, are loc la Iaşi în 1909 Congresul 
tuturor studenţilor români, la care participă foarte mulţi cer- 
năuţeni, membri ai tuturor soc, academice din capitala Buco¬ 
vinei pe care se cuvine să le însemnăm aici: Juminea, Acade¬ 
mia Ortodoxă, Bucovina, Dacia, Moldova. 

In acea vreme, toată activitatea naţională este ajutată şi 

patronată de “Soc. pentru cultura şi literatura poporului român 
din Bucovina”. Aproape că nici o mişcare nu se Întreprinde 
fără ştirea şi consimţământul ei; pentrucă interpenetraţiile fac¬ 
torilor de conducere din Bucovina, bătrâni şi tineri, formează 
una şi aceeaşi osatură, este aceeaşi schelă de pe care se zi¬ 
deşte edificiul visurilor româneşti. “Societatea pentru Cultura 
şi Literatura poporului român din Bucovina” este mândria noas¬ 
tră timp de 95 de ani. Sub acoperemântul ei şi prin ea ne-am 
validat în zeci de rânduri şi-n momente hotărîtoare. Tot ce a 
fost suflare conştientă şi valoare dela Nistru la Dorna şi de 
la Ceremuş la Moina, aici şi-a găsit locul. 

In 1912 vine la Cernăuţi Aurel Vlaicu—tot la chemarea bă¬ 
trânei Societăţi—care sboară pe o vreme foarte agitată în pre¬ 
zenţa a 30.000 de Români. 

Iar la 1914 Suceava era destinată să primeasoă în congres pe 
învăţătorii români de pretutindeni. 

După încheierea armistiţiului general din 11 Noemvrie 1918, 
toate fronturile militare se prăbuşeau, iar cele învingătoare îşi 
considerau misiunea terminată. Singurul front rămas în picioa¬ 
re a fost al României, care-şi simţea valoarea menirii sale nu 
numai de linie de consacrare a voinţei poporului pentru Unire, 
ci şi ordinea păcii europene, ameninţată la Est şi Vest. Cu câtă 
forţă era la dispoziţie, tolerată în conformitate cu preliminările 
dela Buftea, a fost posibilă izgonirea din Moldova a unităţilor 
armatei ruse bolşevizate până dincolo de Nistru, ca în urma 
nouei situaţii ce se crease prin cele 14 puncte programatice ale 
preşedintelui Americei, W. Wilson, noul guvern român al ge¬ 
neralului Coandă să pună capăt păcii separate cu Austroger- 
manii, transmiţând la 9/11 1918, cu ştirea miniştrilor aliaţi St. 
Aulaire, Barclay şi Vopicka mareşalului Mackensen ultimatul de 
evacuare a teritoriilor româneşti ocupate de puterile centrale. 

In acelaş timp, la apelul Consiliului naţional al Bucovinei 
şi-n urma ordinului dat de Regele Ferdinand, trupele române 
conduse de generalul Zadic îşi fac intrarea pe pământul sfinţit 
de suferinţă al Moldovei de sus. Hotarele artificiale s’au prăbuşit 
în faţa legii naturale şi glasurile de vrăjmăşie au amuţit. Pen¬ 
tru a cunoaşte exact starea de spirit din acel moment, a Româ¬ 
nului bucovinean, lăsăm să o povestească însuşi generalul Za¬ 
dic, care s’a întâlnit cu ea la faţa locului: “Pe tot parcursul în 
Bucovina soldaţii mei fuseseră întâmpinaţi de populaţie în frun¬ 
te cu preoţii în odăjdii. Pretutindeni braţele se întindeau calde 
spre noi. 

Bătrânii ingenuncheau şi mulţumeau cerului că le-a fost dat 
să trăiască ceasul desrobirii. Gospodinele ne chemau la masă să 

ne ospătăm. Tineri şi bătrâni însoţeau detaşamentele până de¬ 
parte de satele lor şi ne urau să ajungem cu bine la hotarul 
de Miază noapte al Bucovinei, pe veci unită cu Ţara liberă. Clo¬ 
potele sunau anunţând o viaţă nouă. Seara se întindeau în sate 
hore de înfrăţire. 

La bariera Cernăuţului (11/XI 1918) m’a întâmpinat o nu¬ 
meroasă delegaţie de notabilităţi, care m’au însoţit până la 
mijlocul oraşului, în Piaţa Unirii, deasupra căreia se înalţă tur¬ 
nul primăriei, în vârful căruia fusese pe vremuri uriaşa em¬ 
blemă a imperiului austriac. 

Aici am fost ridicat pe braţe şi, în mijlocul mulţimii în delir, 
am fost dus pe scările Palatului Naţional, unde mă aştepta cu 
ochii plini de lacrimi marele patriot Iancu Flondor, 

Oraşul era numai urale, numai cântece, numai dangăte de 
clopot”. 

In ziua de 28 Noemvrie 1918, în sala de marmoră a Palatului 
Mitropolitan s’a citit actul Unirii. Au fost de faţă reprezentan¬ 
tul Regelui Ferdinand, Consiliul naţional al Bucovinei, generali 
şi ofiţeri de armată, delegaţi ai Sfatului Ţării din Basarabia, 
membri ai Consiliului Dirigent din Cluj, preoţi şi intelectuali 
din elita Moldovei de sus, luptători ai condeiului pentru liber¬ 
tate, ofiţeri voluntari ai campaniei de unitate românească, con¬ 
ducătorii minorităţilor germane şi polone, ziarişti români şi 
străini, crainicii satelor ş. a. m. d. In faţa acestor prezenţi şi a 
toată suflarea bucovineană, după expunerea argumentelor de 
drept, actul s’a terminat cu această concluzie: “Drept aceea, 
noi. Congresul General al Bucovinei, întrupând puterea supre¬ 
mă a Tării şi fiind învestit singur cu puteri legiuitoare, hotărîm 
Unirea necondiţionată şi pentru vecie a Bucovinei 'în vechile ei 
hotare până la Ceremuş, Colacin şi Nistru cu Regatul României”. 

Au urmat zile grele de refacere şi organizare a toată admi¬ 
nistraţia, justiţia, finanţe, învăţământ etc, S’au stabilit posturi 
de coordonare în viaţa socială. In ordinea împlinirii decretelor, 
care decurgeau din actul Unirii, s’au întâlnit şi rezistenţe, în 
special din partea conducătorilor ucraineni şi evrei, cari s’au 
fost pus deacurmezişul curentului de eliberare. 

Teatrul Naţional şi Conservatorul de muzică au fost redate 
folosului obştesc între cele din urmă instituţii, datorită acţiune! 
ferme a studenţimil române reunită în Centrul studenţesc “Ar- 
boroasa” reînviat după 33 de ani. Intre acei cari l-au condus 
cu destoinicie şi autoritate pe linia împlinirilor însemnăm pe 
prof. Gheorghe Cârsteanu, fost secretar general al Universităţii 
din Cernăuţi, şi Tudose Popescu, Lor li se datoreşte şi ridicarea 
bustului lui Mihail Eminescu în ograda Mănăstirii Putna, ope- 

ra sculptorului O. Hann, inaugurat in amintirea Congresului 
dela 1871. 

Urmările entuziasmului şi a calmului, care in aceeaşi mă¬ 
sură au stăpânit sufletul şi mintea conducătorilor şi poporului 
din Bucovina, au dat roade frumoase în toate domeniile de ac¬ 
tivitate. Rănile războiului s’au închis mai curând, viaţa econo¬ 
mică s’a normalizat pe încetul, creaţia spirituală îşi croeşte 
albie sănătoasă. 

După exemplul şi sub îndrumarea generaţiilor, care s’au dis¬ 
tins prin opere strălucite de cultură—în poezie, proză, artă, mu¬ 
zică, istorie, filozofie, folclor şi ştiinţe în general—tinerii primu¬ 
lui război mondial s’au încadrat în disciplina creaţiei, inspirân- 
du-se din realităţile integralităţii naţionale, unite cu tradiţia 
trecutului şi cu libertatea prezentului. înaintaşii lor au fost 
mari prin vocaţie şi misiune, dar şi ei, talente apărute după 
volbura ucigătoare de patru ani ca un măreţ dar divin, nimb al 
idealului împlinit, n’au încetat să crească şi să rodească de au 
uimit pe marii măeştri ai unui frumos apus de viaţă. Amintim 
pe tânărul poet Mircea Streinul care a luminat scurt timp ca 
un astru ceresc, dând şi o sănătoasă direcţie creaţiei spirituale 
în câmpul literelor române prin revista "Iconar”; sub blânda 
priveghere şi dragostea nemărginită a profesorului Leca Mo- 
rariu, care a făcut să apară "Junimea Literară”, conducând în 
acelaş timp şi alte publicaţii. 

O mare putere de muncă, de critică, de cercetări şi coordo¬ 
nare a concepţiilor şi produselor literare a dovedit bucovineanul 
I. G. Toroutiu, care a reeditat bătrâna revistă “Convorbiri Li¬ 
terare” la Bucureşti. Dânsul a promovat şi a susţinut, făcând 
să apară multe şi frumoase lucrări de cultură. 

In jurul Universităţii din Cernăuţi şi a "Soc. pentru Cultura şi 
Literatura poporului român” se adună toată elita intelectuală 
a Bucovinei. Chiar dacă în ordinea politică şi în concepţia des¬ 
pre evoluţia viitorului erau diferenţe, buna credinţă pentru a 
favoriza creşterea prestigiului românesc n’a lipsit nici într’o 
parte. Vigoarea etnică a Neamului românesc se accentuiază tot 
mai mult. Adâncurile cu imponderabile de energie şi virtuţi iz¬ 
bucnesc şi semne mari stau de luminează căile viitorului. 

Pe lângă Universitatea din Cernăuţi s’au întemeiat Institu¬ 
tul de istorie şi limbă, Institutul de literatură, Institutul peda¬ 
gogic, etc. Profesori universitari redactează publicaţii periodice, 
precum Buletinul institutului de istorie şi limbă, "Codrul Coz- 
■minului”, Revista de pedagogie, “Făt Frumos”, "Mihai Eminescu”, 
"Fond şi Formă”. In afară de Universitate amintim reapariţia 
•revistei "Candela” şi "Junimea literară”, apar "însemnări .socio- 

logice”, “Iconar”, cotidianul politic "Glasul Bocuvinei” şi alte 
săptămânale, lunare sau periodice, publicaţii de ordin literar, 
ştiinţific şi politic. 

Din acestea, câte pe scurt au fost înşirate, se vede ce nepre¬ 
ţuit este sentimentul dragostei de moşie, de ce ne vine din. 
moşi strămoşi, pământ moştenit cu toate bunurile sale materiale 
şi spirituale; cât de profundă este simţirea pentru tradiţie, pen¬ 
tru cultură şi pentru înalte concepţii de spirit purtate cu sfin¬ 
ţenie în inima românului bucovinean. Durerea pricinuită lui 
pentru răpirea bucăţii de pământ din trupul ţării, şi din averea 
lui proprie, nu poate fi comparată cu nici o altă suferinţă. La 
vestea, că Bucovina şi Basarabia invadată de forţele sovietice 
în 1940, au fost lăsate pradă duşmanului nemilos dela răsărit, 
s’au văzut magistraţi şi funcţionari plângând în stradă, ţărani 
topiţi de focul ce i-a lovit; peste tot o atmosferă de moarte. 
Simţirea aceasta profundă îşi are izvorul în conştiinţa ances¬ 
trală că noi n’am iobăgit pe nimeni in cursul istoriei şi nici 
n’am asuprit vreun alt neam, ce-a picat pe pământul nostru 
ospitalier. 

Toată năvala şi apăsarea în acei 143 de ani pe român nu l-au 
clintit din Ioc nu l’au făcut să-şi piardă credinţa în dreptatea-i 
eternă, nici nu i-au alterat făptura chiar, acolo pe unde, din 
nenorocire, şi-a pierdut graiul. In cele mai multe cazuri, el cu 
bunătatea şi omenia lui a cucerit sufletul străinilor, urcându-1 
la înălţimea pe care stă al său; şi nu puţini sunt acei străini, 
cari, în desţărarea lor determinată de-o soartă, pentru care nu 
Românii sunt vinovaţi, continuă să fie atraşi de misterul pă¬ 
mântului românesc şi cari doresc să mai vadă odată meleagu¬ 
rile pe unde adierile cerului le-au atins coarda sufletului şi na¬ 
tura cu farmecul peisagelor le-a deşteptat gândurile să stea la 
cislă cu puterea Divinităţii. Poezia "Das Buchenland” a scriito¬ 
rului Heinrich Kipper, neamţ din Bucovina, este o dovadă 
strălucită de valoarea spirituală a acestui “palat” de cristal, 
ca din poveştile celor o mie şi una de nopţi, astăzi spart în 
două prin brutalitatea inamicului şi mânjit de stăpânirea sata¬ 
nei. Dar gândurile nu ostenesc şi credinţa nu se sfârşeşte, ca 
să privim ziua de mâine cu ochiul poetului Mircea Streinul din 
“Odă la Bucovina”: 

... Vsd în zilele viitoare plugurile multe / cum vor scrie’n 
târnă viaţa grăielor unduitoare, / sterpele mirişti belşug vor 
naşte şi, toamna, / în lărgile ogr,ăzi va creşte văpaia bogatelor 
roade; / Prutul va duce la vale pădurile Vijniţei / pe verzile 
valuri; Dumnezeu va lua luceafărul, / dăruindu-l ciobanilor 
vrednici de dalbii miori / şi marea frăţie cu fagii pădurii şi 

cerul. / Tinerii, cărturari vor strânge în sufletul lor / sborul 
naltelor pajeri muntene, / în cărţi va sta semn lângă semn în¬ 
treaga Bucovină, / visul lângă faptă, sufletul la icoane. / Buf¬ 
niţa înţelepciunii şi mirtul poetului / heraldica sufletului nos¬ 
tru; nu râvnim cununa / de lauri, dar ni-e dragă sulcina Cu- 
ciurului-Mare, / poezia noastră să fie câmpie, pădure şi slavă, / 
biserică unde-a trecut Eminescu. / Bucovină, pământ de ţă¬ 
rani şi poeţii 

